เรื่องร้องเรียน (เสนอแนะ) วันที่ 2023-02-02 09:28:42 — แขวงพระโขนงเหนือ เขตวัฒนา กรุงเทพมหานคร
หลังจากวันที่ 26/1/66 ที่ทางเจ้าหน้าที่เข้าไปประสานงานขอความร่วมมือกับทางมัสยิด มัสยิดได้ลดระดับเสียงละหมาดลงอยู่ 2 วัน
แสดงให้เห็นว่ามัสยิดสามารถให้ความร่วมมือลดระดับเสียงละหมาด ไม่สร้างความเดือดร้อนต่อผู้อยู่อาศัยในละแวกใกล้เคียงได้ ซึ่งไม่ได้กระทบกับพิธีกรรมทางศาสนา 
แต่ทางผู้แจ้งไม่เข้าใจว่าการที่มัสยิดกลับมาเร่งระดับเสียงละหมาดให้ดังเหมือนที่ผ่านมา ทางมัสยิดมีข้อขัดข้องเรื่องใด ถึงไม่สามารถให้ความร่วมมือในการลดระดับเสียง ทั้งๆที่สามารถลดระดับเสียงนั้นได้ อย่างที่ได้ทำในช่วงวันที่มีการประสานงานจากเจ้าหน้าที่ 
ทางผู้แจ้งอยากใคร่ขอความร่วมมือจากทางมัสยิดให้ลดระดับเสียงละหมาดลงทุกวันอย่างต่อเนื่อง ไม่ได้มีความต้องการที่จะต่อต้านหรือขอให้ยกเลิกการละหมาด ซึ่งตัวผู้แจ้งเข้าใจดีว่าการละหมาด เป็นพิธีกรรมทางศาสนาซึ่งปฏิบัติกันมาแต่ช้านาน 
รบกวนทางสำนักงานเขตวัฒนาช่วยดำเนินการขอความร่วมมือ และเสนอแนะวิธีการให้ทางมัสยิด สามารถยึดไปปฏิบัติได้อย่างต่อเนื่อง